अधूरे विकास कार्य को लेकर लोगों ने काैंसिल के खिलाफ की नारेबाजी
मंडीके 6 पार्षदों ने व्यापारियों के साथ मिलकर शहर में अधूरे पड़े विकास कार्य को लेकर नगर काैंसिल तपा के गेट आगे धरना देकर ईओ और एसओ पर कथित तौर पर भ्रष्टाचार के आरोप लगाकर रोष प्रकट किया। पार्षद बुद्ध राम ढिल्लवां, गुरमीत सिंह , सोनू मल्ली, सुनीता देवी के पति सोम नाथ, लता शर्मा के पति धर्म पाल शर्मा, व्यापार मंडल के प्रधान मंगल दास गर्ग, सलाहकार सतपाल मोड़, हरीश कुमार कपड़ा व्यापारी, अशोक कुमार घुड़ैला, मुनीश कुमार गर्ग, प्रेम कुमार भूत ने कहा शहर के वार्डों में चल रहे विकास कार्य अधूरे पड़े हैं, जिसके कारण लोगों को मुश्किलें रही हैं। उन्होंने बताया कि ईओ और एसओ नगर काैंसिल दफ्तर में उपस्थित ही नहीं होते। शनिवार और रविवार को ठेकेदारों से कथित तौर पर मोटे कमीशन लेकर चेक काटते हैं। शहर के सदर बाजार की सड़क के नवनिर्माण के लिए सभी कार्रवाई मुकम्मल होने के बावजूद भी शुरू नहीं करवाए जा रहे। वार्ड नंबर 15 के रोड के लिए लगभग 35 लाख रुपए अनुदान आई पड़ी है, लेकिन वर्क आर्डर होने पर भी शुरू नहीं करवाए। गली नंबर 2 में अधूरे पड़े काम के साथ लोगों को समस्याओं का सामना करना पड़ रहा है। उन्होंने नगर कौंसिल के अधिकारियों की तरफ से कमिशन लेकर काटे चेकों की विजिलेंस से जांच करवाने की बात भी कही। एसओ ने कहा कि उनके पास इस कमेटी का फालतू प्रभार है। छुट्टी वाले दिन आकर अधूरे कामों को निपटा दिया जाता है, जिससे ठेकेदार और लोग दुखी हों। ईओ सुखदीप सिंह कंबोज ने कहा कि लगाए गए आरोप गलत हैं।
बुधवार को ट्रैफिक समस्या से परेशान पुलिस के खिलाफ नारेबाजी करते लोग।
तपा में बुधवार को धरने पर बैठे नारेबाजी करते व्यापारी और पार्षद।
तपा| बरनाला-बठिंडाहाईवे का काम दिन-रात चल रहा है, परंतु तपा बस स्टैंड पर निर्माण अधीन ओवरब्रिज के कारण ट्रैफिक समस्या से लोगों को मुश्किलों का सामना करना पड़ रहा है, जिसके कारण बुधवार को रिक्शा चालक, मिनी बस चालकों और राहगीरों ने हाईवे अथॉर्टी के खिलाफ नारेबाजी की। सतपाल शर्मा, जगतार सिंह , निक्का सिंह ,बेअंत सिंह ने बताया कि बठिंडा साइड से रहे सभी व्हीकलों का रास्ता बंद कर गलत साइड किया जा रहा है, जिस के कारण ताजोके चौक में आकर ट्रैफिक समस्या पैदा हो जाती है। चौक पर कोई भी पुलिस मुलाजिम की तैनाती होने के कारण लोग वाहनों के सही ढंग के साथ खड़े होने के कारण ट्रैफिक जाम लग जाता है और कई बार इसके कारण लोगों में आपसी झगड़े भी देखने को मिलते हैं। डीएसपी तपा सुरिंदर शर्मा ने बताया कि अभी थाना प्रमुख को हुकम जारी कर हर रोज दो पुलिस कर्मचारी ट्रैफिक समस्या के हल करने के लिए आदेश जारी कर दए गए हैं। (प्रवीन गर्ग)
hin_Deva hin_Deva bho_Deva hin_Deva hin_Deva